Sechelez

Sechelez pe ar Sechelez (saozneg ha galleg: Seychelles, kreoleg: Sesel), ent-hir Republik Sechelez (saozneg: Republic of Seychelles; galleg: République des Seychelles; kreoleg: Repiblik Sesel), a zo un enezeg hag ur riez eus Afrika. 115 enezenn bennak a ya d'ober an enezeg lec'hiet er Meurvor Indez, 1 500 km er-maez da aodoù reter Afrika. Victoria eo ar gêr-benn. Dont a ra an anv eus hini Jean Moreau de Séchelles a oa Ministr an Arc'hant gant Loeiz XV, roue Bro-C'hall, en XVIIIvet kantved. Douaroniezh An inizi 115 enezenn hag enezennig bennak a ya d'ober an enezeg. En o zouez ez eus 33 anezho hag a zo annezet. Inizi greunit ha koural int. Inizi an diabarzh greunitek Mahé (142 km²), enni emañ ar gêr-benn Victoria, Praslin, Silhouette, La Digue, Frégate, Curieuse, North, Inizi an diabarzh kouralek, 90 km en norzh, a ya d'ober ar peurrest eus an “inizi diabarzh”: Bird, enez an evned, Denis An Inizi diavaez a zo inizi kouralek Coëtivy Île Platte (Île Platte ha Coëtivy a ya d'ober "Gronnad kouralek ar su") Amirantes Gronnad Alphonse Gronnad Aldabra Gronnad Farquar